**PROCES VERBAL**

**Nr.122 din 17.02.2012**

# ***al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Eugeniu RÎBCA, Viorica BOGATU (CUCEREANU), Raisa LOZINSCHI-HADEI, Aurelia PERU-BALAN, Vitalie ŢAPEŞ, Viorica MEŞINĂ-PRODAN.** (Viorica MEŞINĂ-PRODAN a întârziat 10 minute.)

Au asistat:

**C.Marin –** Preşedintele Companiei, **A.Dorogan** – Directorul radiodifuziunii, **A.Sîrbu** – Directorul televiziunii,  **Ion Mazur –** Coordonator de proiect, CJI, dr. **Inga Druță –** directorul Centrului Național de Terminologie.

**Ordinea de zi publicată**

*1) Monitorizarea programelor IPNA Compania „Teleradio-Moldova”*.

*2) Diverse*.

S-a votat începerea şedinţei.

**“Pentru” – 5 voturi**

S-a propus aprobarea *Ordinii de zi*:

*1) Alegerea secretarului ședinței Consiliului de Observatori*.

*2) Raportul de monitorizare nr.5 al Centrului pentru Jurnalism Independent „Reflectarea de către mass-media a subiectelor de interes public” pentru perioada octombrie-decembrie 2011*.

*3) Raportul Institutului de Filologie al Academiei de Științe a Moldovei privind monitorizarea posturilor TV sub aspectul calității limbii române pentru perioada octombrie-noiembrie 2011*.

*4) Reprezentantul Consiliului de Observatori în instanţele de judecată*.

*5) Monitorizarea programului televizat „La noi în sat”*.

*6) Diverse*.

**S-a votat: “Pentru” – 5 voturi.**

1. ***Alegerea secretarului şedinţei CO din 17 februarie 2012*.**

Dna R.Lozinschi a propus candidatura dnei V.Bogatu la funcţia de secretar al şedinţei.

**S-a votat: “Pentru” – 5 voturi.**

***2. Raportul de monitorizare nr.5 al Centrului pentru Jurnalism Independent „Reflectarea de către mass-media a subiectelor de interes public” pentru perioada octombrie-decembrie 2011*.**

Ion Mazur, Coordonator de proiect al CJI, a prezentat *Raportul de monitorizare nr.5 al Centrului pentru Jurnalism Independent „Reflectarea de către mass-media a subiectelor de interes public”* pentru perioada octombrie-decembrie 2011.

La dezbaterile pe marginea raportului au luat parte E. Râbca, A. Peru-Balan, V. Țapeș, V.Meșină-Prodan și V.Bogatu. S-a pus în discuție ponderea mică a subiectelor analitice de interes public în cadrul programelor informative. În opinia A.Peru și a lui E. Rîbca, acestea ar conferi un plus de complexitate și profunzime programelor informative.

E.Rîbca și V.Bogatu consideră necesară sancționarea angajaților care nu respectă standardele deontologiei profesionale.

S-a pus la vot *Hotărârea cu privire la monitorizarea reflectării subiectelor de interes public, în perioada octombrie-decembrie 2011, în emisiunile „Panorama zilei” și „Mesager” din serviciile de programe „Radio Moldova” și „Moldova 1”*. Hotărârea include solicitarea ca până pe data de 15 martie 2012, preşedintele Companiei, directorul radiodifuziunii și directorul televiziunii IPNA Compania „Teleradio-Moldova” să prezinte Consiliului de Observatori: informația despre ponderea subiectelor analitice de interes public, difuzate în programele *„Panorama zilei” și „Mesager”* din luna ianuarie 2012; sancționarea angajaților IPNA Compania „Teleradio-Moldova”, care au încălcat standardele profesionale şi principiile etice.

**S-a votat: „Pentru” – unanim (6 voturi).**

***3) Raportul Institutului de Filologie al Academiei de Științe a Moldovei privind monitorizarea posturilor TV sub aspectul calității limbii române pentru perioada octombrie-noiembrie 2011*.**

Dna Inga Druță, directorul Centrului național de Terminologie, a prezentat *Raportul de monitorizare a posturilor TV sub aspectul calității limbii române (octombrie-noiembrie 2011)*, elaborat de Institutul de Filologie al AȘM. Au fost nominalizate un șir de greșeli de sintaxă, ortografice, de punctuație, accent etc., pe care le comit jurnaliștii și prezentatorii la TV Moldova 1.

La dezbateri au luat parte membrii CO, președintele Companiei și directorul televiziunii.

V.Bogatu a vorbit despre necesitatea unificării ortografierii textelor și denumirilor de emisiuni cu „î” din „a”. După părerea V.Bogatu, și agenții publicitari trebuie responsabilizați în acest sens și condiționați să respecte normele ortografice nominalizate. De altă părere este V.Meșină-Prodan, menționând că nu pot fi impuse asemenea condiții agenților publicitari, care ar putea renunța în acest caz la serviciile televiziunii publice.

S-a pus la vot *Hotărârea* *cu privire la monitorizarea calității limbii române la TV „Moldova 1”*prin care se recomandă preşedintelui Companiei și directorului televiziunii IPNA Compania „Teleradio-Moldova” să unifice ortografierea textelor prezentate în programele televizate sub aspectul utilizării literelor „î” și „â”, precum și a cuvintelor „sînt” și „sunt”; să sancționeze angajații IPNA Compania „Teleradio-Moldova”, care admit grave greșeli lingvistice.

**S-a votat: “Pentru” – unanim (6 voturi).**

***4) Reprezentantul Consiliului de Observatori în instanţele de judecată*.**

E.Rîbca a prezentat scrisoarea drei Sorina Susanu, Consilier al Avocatului parlamentar (Ombudsman). El a propus abrogarea *Hotărârii Consiliului de Observatori nr.76 din 10.06.2011 cu privire la reprezentantul Consiliului de Observatori în instanţele de judecată* și *Hotărârea Consiliului de Observatori nr.82 din 17.06.2011 cu privire la reprezentantul Consiliului de Observatori în instanţele de judecată*. E.Rîbca a propus ca în litigiul *Biserica Ortodoxă din Moldova și cet. Larisa Burcă împotriva CO al IPNA Compania „Teleradio-Moldova”*, precum și în alte litigii ce au ca obiect *Hotărârea CO nr.1/244 din 22.12.2010 cu privire la difuzarea filmului documentar „Drepturile omului pe ecran: Drepturile minorităţilor sexuale”*, Consiliul de Observatori să fie reprezentat, cu titlu gratuit, de Doina Ioana Străisteanu – avocată și expertă în domeniul drepturilor omului, Biroul Asociat de Avocați ”Panțîru și Străisteanu”.

Hotărârea a fost pusă la vot.

**S-a votat – unanim (6 voturi).**

# 

***5) Monitorizarea programului televizat „La noi în sat”*.**

Membrii CO V.Bogatu, A.Peru-Balan au prezentat rezultatele monitorizării emisiunii cu tematică folclorică „La noi în sat” (din lunile decembrie-ianuarie).

La dezbateri au luat parte V.Țapeș, V.Meșină-Prodan, R.Lozinschi.S-a menționat că o asemenea emisiune se înscrie perfect în conceptul unei televiziuni publice, pledând cauza valorificării patrimoniului folcloric național. Este însă necesar un rebranding al emisiunii, revăzute formatul și concepția emisiunii, structura ei, inclusiv rolul prezentatorului. Urmează să se identifice criterii de poziționare a emisiunii „La noi în sat” față de emisiunea cu aceeași tematică – „Evantai folcloric”. Existența a două emisiuni având aceeași tematică revendică o distincție clară între obiectivul și tematică acestora, care lipsesc actualmente.

S-a pus la vot *Hotărârea cu privire la emisiunea televizată „La noi în sat”*.

**S-a votat „Pentru” – 5 voturi.**

***6) Diverse*.**

S-au pus în discuție chestiuni organizatorice.

**Durata şedinţei:** 16:00-19:50

**Au semnat:**

1. Eugeniu RÎBCA \_\_\_\_\_\_\_\_\_\_ Preşedintele Consiliului de Observatori

2. Viorica BOGATU \_\_\_\_\_\_\_\_\_ Secretarul şedinţei Consiliului de Observatori

3. Aurelia PERU-BALAN \_\_\_\_\_\_\_\_\_\_\_\_

4. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_

5. Raisa LOZINSCHI-HADEI \_\_\_\_\_\_\_\_\_

6. Viorica MEŞINĂ-PRODAN \_\_\_\_\_\_\_\_\_\_\_\_